

**Comunicat de presă**

**„Dotarea prin PNRR a unităților școlare din Sectorul 6”**

**Sectorul 6 al Municipiului București** anunță implementarea proiectului **„Dotarea prin PNRR a unităților școlare din Sectorul 6”**, cod F-PNRR-Dotari-2023-6393. Finanțarea prin PNRR / Pilonul IV este acordată în cadrul apelului „*Dotarea cu mobilier, materiale didactice și echipamente digitale a unităților de învățământ preuniversitar și a unităților conexe*”.

**Contractul de finanțare a fost încheiat la data de 24.07.2023** între Sectorul 6 al Municipiului București (în calitate de beneficiar) și Unitatea Executivă pentru Finanțarea Învățământului Superior, a Cercetării, Dezvoltării și Inovării (UEFISCDI), în numele și pentru Ministerul Educației (în calitate de agenție de implementare a proiectelor).

**Obiectivul contractului** îl reprezintă dotarea cu mobilier, echiparea laboratoarelor, a atelierelor de practică și a sălilor de clasă din cadrul a **65 de unități de învățământ din Sectorul 6.** Este vorba despre 27 de grădinițe, 24 de școli gimnaziale și 14 colegii și licee.

**Valoarea contractului** de finanțare este de 82.975.003,47 lei, dintre care 81.825.716,65 lei reprezintă valoarea eligibilă din PNRR, iar 1.149.286,82 lei sunt suportați de la bugetul local al Sectorului 6.

**Proiectul va fi implementat** în mai puțin de un an și jumătate, de la sfârșitul lui iulie 2023 până la 31 decembrie 2024.

**În ce constau dotările pentru cele 65 de unități de învățământ:**

* Echiparea laboratoarelor și atelierelor de practică (cu mobilier specific și materiale didactice);
* Echiparea laboratoarelor de informatică și de științe, din școli și licee (dotări digitale, cu mobilier și cu materiale didactice);
* Dotări digitale pentru grupele de preșcolari și pentru sălile de clasă;
* Mobilier pentru sălile de grupă din grădinițe și pentru sălile de clasă din școli și licee;
* Dotare cu materiale sportive;
* Dotarea cabinetelor de psihopedagogie, logopedie (digital, mobilier, acces la elemente multimedia, platforme online, software de specialitate etc.);
* Dotarea cu materiale didactice (materiale tipărite – cărți, rechizite, truse) a cabinetelor școlare (geografie, istorie, limbi moderne etc.);
* Acces la conținut multimedia educațional / platforme informatice cu specific educațional (biblioteci digitale /aplicații educaționale, filme documentare, testări etc.).

Data începerii și finalizării proiectului: 25.07.2023 – 31.12.2024

Codul proiectului: F-PNRR-Dotari-2023-6393

Date de contact:

**Sectorul 6 al Municipiului București**: Calea Plevnei 147-149, Sector 6

„Conținutul acestui acestui material nu reprezintă în mod obligatoriu poziția oficială a Uniunii Europene sau a Guvernului Romaniei”



**„PNRR. Finanțat de Uniunea Europeană – UrmătoareaGenerațieUE”**

https://mfe.gov.ro/pnrr/ https://www.facebook.com/PNRROficial/